สอบถามครับปกติ เวลา ขมิบก้นเเล้วลูกอัณฑะจะถูกดึงขึ้นไปใช่ไหมครับ เเต่ของผมมันถูกดึงขึ้นเเค่ข้างเดียว เเบบนี้ผิดปกติไหมครับ ถ้าผิดปกติมีผลต่อการมีลูกไหมครับ
สวัสดีค่ะจากที่กล่าวมา อาจจะหมายถึงภาวะที่อัณฑะไม่เท่ากัน ซึ่งอาจมีสาเหตุมาจาก ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรงได้ สาเหตุอื่นๆเชน เส้นเลือดขอดบริเวณอัณฑะ โดยสังเกตเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้ ไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมที่ต้องเบ่งหน้าท้องได้ หรืออาจจะเป็นภาวะที่อัณฑะหดตัวหลังโดนความเย็น ซึ่งอาจมีอาการที่ข้างใดข้างหนึ่งมากกว่าอีกข้างก็ได้ หรือเป็นภาวะอัณฑะอักเสบจากการติดเชื้อจากที่กล่าวมา ให้สังเกตอาการดูก่อนว่ามีก้อนหรือความผิดปกติอะไรที่ชัดเจนที่บริเวณอัณฑะหรืออวัยวะเพศหรือไม่ ถ้ามีและไม่สบายใจ ควรไปพบแพทย์ จะส่งผลต่อการมีบุตรหรือไม่ขึ้นกับภาวะที่เป็น ถ้าเป็นการอักเสบหรือติดเชื้อเรื้อรังที่ไม่ได้รับการรักษาอย่างเหมาะสมก็อาจจะมีผลได้เช่นกันในเบื้องต้น งดการมีเพศสัมพันธ์ไปก่อนจนกว่าอาการจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดเพื่อบรรเทาอาการปวดได้ถ้าปวดมาก